thecodefatherco/RoDrive huggingface dataset:
Întrebare: De ce este necesar să măriți distanța față de autovehiculul care circulă în fața dvs., atunci când circulați pe un carosabil umed?
Variante de răspuns:
Deoarece aderența anvelopelor pe partea carosabilă scade, iar spațiul de frânare crește
Deoarece nu puteți sesiza prompt aprinderea lămpilor de stop ale autovehiculului din față, atunci când acesta frânează
Deoarece roțile autovehiculului din față aruncă spre dvs. criblură
Răspuns corect: Deoarece aderența anvelopelor pe partea carosabilă scade, iar spațiul de frânare crește
Explicație: În toate situațiile în care partea carosabilă devine alunecoasă, distanța de siguranță față de vehiculul din față trebuie să fie considerabil mai mare, deoarece în aceste situații aderența anvelopelor pe partea carosabilă scadeiar spațiul de frânare crește semnificativ. Circulația pe un carosabil umed nu are legătură cu starea de vigilență sau cu întârzierea reflexelor șoferului. Criblura este piatră dură, sfărâmată mărunt și sortată după dimensiuni standardizate, folosită ca îmbrăcăminte rutieră. Această criblură poate fi aruncată doar de pe porțiunile de drum pe care aceasta există, dar în situația din întrebare nu este specificat acest lucru.
Întrebare: Ce trebuie să verificați la un autoturism cu rulotă, înainte de a porni la drum?
Variante de răspuns:
Dacă sistemul de alimentare cu apă al rulotei funcționează
Dacă vizibilitatea în spate, prin oglinzile retrovizoare, este asigurată
Dacă persoanele transportate în rulotă poartă centura de siguranță
Răspuns corect: Dacă vizibilitatea în spate, prin oglinzile retrovizoare, este asigurată
Explicație: Nu toate rulotele au sistem de alimentare cu apă, dar și dacă toate ar avea, funcționarea lui nu afectează în niciun fel deplasarea în siguranță a ansamblului de vehicule, acesta ține doar de confortul celor care vor locui în rulotă. Atunci când conduceți un autoturism simplu, trebuie să verificați funcționarea sistemului de lumini, sistemului de semnalizare și a instalației de climatizare. Dar atunci când intenționați să vă deplasați cu un autoturism echipat cu rulotă, trebuie să vă asigurați și că vizibilitatea prin oglinzile retrovizoare nu este împiedicată de rulotă. Vizibilitatea prin oglinzile retrovizoare se poate împiedica din cauza lățimii rulotei. Legislația RAR ne spune că rulota este remorca care poate servi drept locuință. Prin urmare, rulota este o remorca, iar în remorcă nu este permis să fie transportate persoane, cu excepția cazului în care aceasta este special destinată pentru transportul persoanelor.
Întrebare: Fenomenul de acvaplanare generează următoarele pericole:
Variante de răspuns:
Stropirea cu apă a parbrizului
Stropirea cu apă a clădirilor și a pietonilor
Pierderea controlului asupra direcției
Răspuns corect: Pierderea controlului asupra direcției
Explicație: Fenomenul de acvaplanare generează pierderea controlului asupra direcției autovehiculului. Acvaplanarea, se produce atunci când pe carosabil se află un strat de apă care împiedică anvelopa să aibă contact cu asfaltul. În aceste condiții, controlul autovehiculului devine aproape imposibil. În general, acvaplanarea apare când două situații se întrunesc: carosabil acoperit cu apă pe porțiuni mari și viteza mare de deplasare a autovehiculului. Acvaplanarea poate fi evitată dacă pneurile nu sunt uzate, iar viteza este redusă.
Întrebare: Vă apropiați de un drum forestier, ce intră în șosea din partea dreaptă și de pe care iese un alt vehicul. Cine trebuie să aștepte?
Variante de răspuns:
Dvs., pentru că acordați prioritate de dreapta
Vehiculul care iese de pe drumul forestier
Vehiculul care circulă cu viteză mai mare
Răspuns corect: Vehiculul care iese de pe drumul forestier
Explicație: Drumurile forestiere sunt drumuri private, iar conducătorii de vehicule care pătrund pe drumul public venind de pe o proprietate alăturată acestuia trebuie să acorde prioritate celor care circulă pe drumul public. Prin urmare, atunci când drumul public pe care circulați se intersectează cu un drum forestier de pe care iese un alt vehicul, vă puteți continua deplasarea deoarece vehiculul care iese de pe drumul forestier are obligația să vă acorde prioritate de trecere.
Întrebare: Care este valoarea alcoolemiei în sânge peste care se aplică pedeapsa penală pentru un conducător aflat la volan?
Variante de răspuns:
0,5 g/l
0,8 g/l
1 g/l
Răspuns corect: 0,8 g/l
Explicație: Conducerea pe drumurile publicea unui vehicul pentru care legea prevede obligativitatea deținerii permisului de conducerede către o persoană care are o îmbibație alcoolicădepeste 0,80 g/lalcool pur în sângeconstituieinfracțiuneși se pedepsește penal, cu închisoare de la unu la 5 ani sau cu amendă. În schimb, în cazul unei îmbibațiimai mici sau egale cusub 0,8 g/lalcool pur în sânge, aceasta constituiecontravențieși se sancționează cu amenda prevăzută în clasa a-IV-a de sancțiuni și cu suspendarea exercitării dreptului de a conduce pentru o perioada de 90 de zile. Trebuie să reținem că o concentrațiemai mică sau egală cu0,8 g/lalcool pur însângeconstituiecontravențieși se sancționează contravențional. Iar o concentrațiemai mare de0,8 g/lalcool pur însângeconstituieinfracțiunesi se pedepsește penal.
Întrebare: Care este rolul uleiului pentru motor?
Variante de răspuns:
Asigură demontarea mai ușoară a pieselor motorului
Reduce uzura motorului, prin crearea unui film rezistent de lubrifiant între suprafețele pieselor aflate în mișcare
Protejează motorul față de pătrunderea amestecului carburant în baia de ulei
Răspuns corect: Reduce uzura motorului, prin crearea unui film rezistent de lubrifiant între suprafețele pieselor aflate în mișcare
Explicație: Uleiul pentru motor este parte a sistemului de lubrifiere (sistem de ungere) și are rolul de a reduce uzura motorului, prin crearea unui film rezistent de lubrifiant între suprafețele pieselor aflate în mișcare. Sistemul de ungere este esențial petru buna funcționare a motorului, de aceea se recomandă verificarea periodică a uleiului din baie cu ajutorul jojei de ulei. Nivelul corect al uleiului în baie trebuie să fie între reperele minim și maxim însemnate pe joja de ulei. Iar schimbarea uleiului și a elementului filtrant se face la un anumit număr de km parcurși, specificat de constructorul autovehiculului, sau conform perioadei de valabilitate a uleiului.
Întrebare: Cum veți proceda pentru a traversa intersecția dacă întâlniți indicatorul „Cedează trecerea“?
Variante de răspuns:
Reduceți viteza numai dacă se apropie vreun autovehicul
Reduceți viteza, vă asigurați, iar dacă pe drumul transversal circulă în acel moment alte vehicule, opriți pentru a le acorda prioritate de trecere
Reduceți viteza și vă asigurați, pentru a fi în măsură să acordați prioritate de trecere vehiculelor care circulă din partea dreaptă
Răspuns corect: Reduceți viteza, vă asigurați, iar dacă pe drumul transversal circulă în acel moment alte vehicule, opriți pentru a le acorda prioritate de trecere
Explicație: Atunci când doriți să intrați într-o intersecție și întâlniți indicatorul “Cedează trecerea”, aveți obligația de a reduce viteza de deplasare, vă asigurați că pe drumul prioritar nu circulă alte vehicule, și abia apoi puteți să pătrundeți în intersecție, iar dacă pe drumul transversal circulă în acel moment alte vehicule, opriți pentru a le acorda prioritate de trecere, după care vă puteți continua deplasarea.
Întrebare: Cum procedați la întâlnirea unui obstacol pe sensul dumneavoastră de mers, în situația în care pentru a-l depăși intrați pe contrasens, iar din față se apropie alt vehicul:
Variante de răspuns:
Reduceți viteza și, la nevoie, opriți
Opriți și înlăturați obstacolul
Opriți și așteptați echipajul de intervenție
Răspuns corect: Reduceți viteza și, la nevoie, opriți
Explicație: Atunci când pe sensul dumneavoastră de mers întâlniți un obstacol și pentru a-l depăși trebuie să intrați pe contrasens, iar din față se apropie alt vehicul, trebuie să reduceți viteza de deplasarea și la nevoie să opriți pentru a aștepta trecerea vehiculului care circulă din sens opus, după care puteți depăși obstacolul.
Întrebare: Interzicerea trecerii la nivel cu calea ferată curentă, prevăzută cu instalații de semnalizare automată fără bariere, se realizează prin:
Variante de răspuns:
Dispozitivele cu lumini intermitent-alternative roșii și stingerea semnalizării reprezentată de lumina intermitent albă
Semnalele luminoase intermitente de culoare albă
Dispozitivele optice cu lumini alternative roșii și albe
Răspuns corect: Dispozitivele cu lumini intermitent-alternative roșii și stingerea semnalizării reprezentată de lumina intermitent albă
Explicație: La trecerea la nivel cu calea ferată curentă prevăzută cu instalație de semnalizare automată fără bariere, interzicerea circulației rutiere se realizează optic, prin stingerea semnalizării de control reprezentată de lumina intermitentă albă și aprinderea luminilor intermitent-alternative roșii, iar acustic, prin emiterea de semnale sonore intermitente.Pentru a putea traversa calea ferată trebuie să așteptați stingerea luminilor de culoare roșie și a semnalului sonor, iar după apariția semnalului intermitent cu lumină de culoare albă cu cadență lentă, vă puteți continua deplasarea.
Întrebare: Este interzisă staționarea în dreptul marcajului longitudinal continuu, aplicat între sensurile de circulație?
Variante de răspuns:
Nu
Da, atunci când conducătorii celorlalte vehicule ar fi obligați astfel să treacă peste marcajul respectiv
Legal, nu este prevăzut
Răspuns corect: Da, atunci când conducătorii celorlalte vehicule ar fi obligați astfel să treacă peste marcajul respectiv
Explicație: Se interzice staționarea voluntară a vehiculelor în toate cazurile în care este interzisă oprirea voluntară, iar oprirea voluntară este interzisă în dreptul marcajului continuu, atunci când conducătorii celorlalte vehicule care circulă în același sens sunt obligați din această cauză să încalce marcajul continuu. Astfel, în aceste locuri este interzisă și manevra de staționare voluntară a vehiculelor.Dar în situația în care prin staționare nu îi obligă pe conducătorii celorlalte vehicule care circulă în același sens să încalce marcajul continuu de separare a sensurilor de circulație, manevra de staționare este regulamentară, ca de exemplu pe un drum foarte lat sau pe un drum cu două sau mai multe benzi de circulație pe sens, unde, prin manevra de staționare, ceilalți conducători de vehicule nu sunt obligați din această cauză sa încalce marcajul continuu.
Întrebare: Când se poate face radierea din evidență a unui vehicul, la cererea proprietarului?
Variante de răspuns:
La schimbarea oricăror date referitoare la identificarea vehiculului respectiv
La schimbarea domiciliului ori a sediului unității deținătoare
Când proprietarul face dovada dezmembrării, casării sau predării vehiculului la unități specializate, în vederea dezmembrării
Răspuns corect: Când proprietarul face dovada dezmembrării, casării sau predării vehiculului la unități specializate, în vederea dezmembrării
Explicație: Radierea din evidență a vehiculelor se face de către autoritatea care a efectuat înmatricularea sau înregistrarea, la cererea proprietarului, în anumite condiții, printre care și atunci când acesta face dovada dezmembrării, casării sau predării vehiculului la unități specializate în vederea dezmembrării, situație în care radierea este definitivă.
Întrebare: Mersul înapoi este interzis:
Variante de răspuns:
Pe o distanță mai mare de 50 m
Legal, nu este prevăzută o anumită distanță
Pe o distanță mai mare de 100 m
Răspuns corect: Pe o distanță mai mare de 50 m
Explicație: Legislația rutieră interzice conducătorilor de vehicule să efectueze manevra de mers înapoi pe o distanță mai mare de 50 de metri. Pe orice tip sau categorie de drum circulați, dacă mersul înapoi cu vehiculul este permis, tot pe o distanță de maxim 50 de metri puteți manevra vehiculul înapoi.
Întrebare: Cum veți proceda corect dacă, aflându-vă în interiorul unei intersecții cu circulație în sens giratoriu, observați că pe un drum lateral circulă o coloană cu regim de circulație prioritară?
Variante de răspuns:
Vă continuați drumul, deoarece aveți prioritate de trecere în sensul giratoriu
Opriți și acordați prioritate coloanei cu regim prioritar
Virați la dreapta și părăsiți intersecția
Răspuns corect: Opriți și acordați prioritate coloanei cu regim prioritar
Explicație: Coloana cu regim prioritarva avea întotdeauna în funcțiune semnale speciale de avertizare sonore și luminoase de culoare roșie, acestea obligă participanții la trafic să oprească în direcția de mers cât mai aproape de marginea drumului, iar atunci când este întâlnită în intersecții, participanții la trafic au obligația să îi acorde prioritate de trecere. Prin urmare, atunci când întâlniți o coloană cu regim de circulație prioritar, chiar dacă traversați o intersecție dirijată, nedirijată sau cu sens giratoriu, chiar dacă acea coloană cu regim prioritar vine de pe un drum prioritar sau nu, aveți obligația de a opri și de a acorda prioritate de trecere coloanei cu regim de circulație prioritar.
Întrebare: Este permisă depășirea când din sens opus se apropie, la mică distanță, alt vehicul?
Variante de răspuns:
Da, dacă prin depășire se trece peste axa drumului
Da, dacă drumul are o lățime suficientă, iar prin depășire nu se trece peste axa drumului
Da, dacă nu există interdicția de a depăși
Răspuns corect: Da, dacă drumul are o lățime suficientă, iar prin depășire nu se trece peste axa drumului
Explicație: Atunci când din sens opus se apropie un alt vehicul, depășirea nu poate fi efectuată dacă se trece peste axa care separă sensurile de circulaţie. Prin urmare, această variantă nu poate fi corectă. Atunci când din sens opus se apropie la mică distanță un alt vehicul, vă este permsiă manevra de depășire doar dacă drumul are o lățime suficientă iar prin efectuarea manevrei de depășire nu se trece peste axa drumului. Chiar dacă nu exista interdicția de a depăși, această manevră nu se poate efectua dacă din sens opus se apropie un alt vehicul, cu excepția cazului în care pentru afectuarea manevrei NU se trece peste axa care separă sensurile de circulaţie. Prin urmare, această variantă nu poate fi corectă.
Întrebare: Brațul stâng, întins orizontal, al unui biciclist semnifică:
Variante de răspuns:
Intenția de a schimba direcția de mers la stânga sau de a depăși
Intenția de a opri
Faptul că nu trebuie să fie depășit
Răspuns corect: Intenția de a schimba direcția de mers la stânga sau de a depăși
Explicație: Semnalul efectuat de către conducătorul de bicicletă prin ridicarea brațului stâng are două semnificații. Acesta poate semnifica intenția biciclistului de a schimba direcția de mers către stânga, sau poate semnifica intenția biciclistului de a depăși.
Întrebare: Precizați măsura care se ia atunci când titularul permisului de conducere a fost declarat inapt pentru a conduce autovehicule, de către o instituție medicală autorizată:
Variante de răspuns:
I se retrage permisul de conducere
I se aplică sancțiunile contravenționale complementare
Va fi reexaminat de către autoritatea competentă
Răspuns corect: I se retrage permisul de conducere
Explicație: Retragerea permisului de conducere se dispune de către poliția rutieră dacă titularul acestuia a fost declarat inapt medical sau inapt psihologic pentru a conduce autovehicule, tractoare agricole sau forestiere ori tramvaie.
Întrebare: În ce situații se interzice circulația autoturismelor pe drumurile publice?
Variante de răspuns:
Când nu au montate faruri de ceață
Când motorul emite noxe peste limita legală
Când nu sunt echipate cu cârlig pentru remorcare
Răspuns corect: Când motorul emite noxe peste limita legală
Explicație: Legislația rutieră nu interzice circulația autoturismelor când nu au montate faruri de ceață, acestea nu sunt obligatorii. Vă este interzis să circulați cu autovehiculul care emană noxe peste limita legal admisă, aceasta faptă constituie contravenție și se sancționează cu amendă prevăzută în clasa a doua de sancțiuni și cu reținerea certificatului de înmatriculare sau de înregistrare. Legislația rutieră nu interzice circulația autoturismelor când nu sunt echipate cu cârlig pentru remorcare, acesta nu este obligatoriu.
Întrebare: Ce tip de coliziuni au cea mai mare forță de distrugere?
Variante de răspuns:
Coliziunile laterale
Coliziunile frontale
Coliziunile din spate
Răspuns corect: Coliziunile frontale
Explicație: Coliziunea frontală este coliziunea cu cea mai mare forță de distrugere. Mai ales când aceasta se produce între două vehicule venind din sensuri opuse. Coliziunea laterală și cea din spate au și ele o forță mare de distrugere, dar cea mai mare forță de distrugere o au coliziunile frontale.
Întrebare: Ieșiți cu vehiculul de pe un drum agricol și intenționați să virați la dreapta, intrând în șosea. Din stânga se apropie un alt vehicul. Cine dă prioritate?
Variante de răspuns:
Nu este permisă intrarea pe șosea
Vehiculul care circulă pe șosea, deoarece dvs. circulați din dreapta acestuia
Dvs
Răspuns corect: Dvs
Explicație: Drumurile agricole sunt drumuri private, iar conducătorii de vehicule care pătrund pe drumul public venind de pe o proprietate alăturată acestuia trebuie să acorde prioritate celor care circulă pe drumul public. Prin urmare, atunci când ieșiți cu vehiculul de pe un drum agricol și intrați pe un drum public, indiferent în ce direcție intenționați să virați, aveți obligația să acordați prioritate de trecere tuturor vehiculelor care circulă pe drumul public, indiferent de direcția acestora de deplasare.
Întrebare: Semnalul roșu al semaforului:
Variante de răspuns:
Obligă conducătorii vehiculelor care circulă pe direcția înainte să oprească
Obligă conducătorii vehiculelor, indiferent de direcția de deplasare, să oprească
Permite trecerea autovehiculelor care schimbă direcția de mers spre stânga
Răspuns corect: Obligă conducătorii vehiculelor, indiferent de direcția de deplasare, să oprească
Explicație: Semnalul de culoare roșie al semaforului obligă conducătorii de vehicule la oprire, indiferent de direcția acestora de deplasare. De asemenea, acest semnal semnifică oprire și pentru pietoni.
Întrebare: Cum veți proceda corect atunci când efectuați un viraj spre stânga sau spre dreapta și intersectați un biciclist care circulă pe o pistă pentru biciclete, semnalizată ca atare?
Variante de răspuns:
Acordați prioritate de trecere biciclistului
Nu acordați prioritate de trecere biciclistului
Adaptați viteza, astfel încât să nu vă intersectați cu acesta în timpul manevrelor
Răspuns corect: Acordați prioritate de trecere biciclistului
Explicație: Atunci când efectuați viraj către stânga sau către dreapta și vă intersectați cu un conducător de bicicletă sau trotinetă electrică care circulă pe o pistă pentru biciclete, semnalizată ca atare, aveți obligația să acordați prioritate de trecere acestora.
Întrebare: Ce simptome ale stopului cardiac prezintă o persoană, victimă a unui accident de circulație?
Variante de răspuns:
Leziuni profunde în zona toracelui
Lipsa pulsului
Apariția hemoragiei pe gură
Răspuns corect: Lipsa pulsului
Explicație: Stopul cardiac reprezintă întreruperea bruscă a activității inimii. În cazul victimei rezultate în urma unui accident, stopul cardiac poate fi identificat prin lipsa pulsului. Verificarea activității cardiace se face prin palparea pulsului la artera gâtului sau prin ascultarea bătăilor inimii, punând urechea pe pieptul accidentatului. Alte semne de recunoaștere:
Întrebare: Cum procedați în cazul în care aveți o defecţiune la sistemul de rulare pe autostradă?
Variante de răspuns:
Părăsiți carosabilul în timp ce rulează autovehiculul, opriți pe banda de urgență și îl semnalizați
Aprindeți luminile de poziție
Aprindeți proiectoarele
Răspuns corect: Părăsiți carosabilul în timp ce rulează autovehiculul, opriți pe banda de urgență și îl semnalizați
Explicație: Atunci când circulați pe autostradă și apare o defecțiune la sistemul de rulare, trebuie să părăsiți carosabilul în timp ce rulează autovehiculul, opriți pe banda de urgență și îl semnalizați prin punerea în funcțiune a luminilor de avarie și prin instalarea triunghiurilor reflectorizante, în fața și în spatele autovehiculului, la cel puțin 30 de metri. Dacă defecțiunea nu poate fi reparată pe loc, trebuie să apelați la un autovehicul pentru transportul vehiculelor defecte, care să vă scoată în siguranță de pe autostradă și să vă ducă la un service.
Întrebare: Este permisă deschiderea portierelor autoturismului pe timpul opririi sau staționării pe un drum public?
Variante de răspuns:
Da, numai după ce conducătorul sau pasagerul s-a asigurat că aceasta nu prezintă pericol pentru trafic
Da, numai pe drumurile cu trafic redus
Da, dar numai pe partea dreaptă
Răspuns corect: Da, numai după ce conducătorul sau pasagerul s-a asigurat că aceasta nu prezintă pericol pentru trafic
Explicație: Pe timpul opririi sau staționării pe un drum public, este permisă deschiderea portierelor autoturismului numai după ce conducătorul sau pasagerul s-a asigurat că aceasta manevră nu prezintă pericol pentru ceilalți participanți la trafic. Intensitatea traficului nu interzice sau permite deschiderea portierelor autoturismului pe timpul opririi sau staționării pe un drum public. Nu este specificat în legislația rutieră pe ce parte a autovehiculului se pot deschide portierele pe timpul opririi sau staționării pe un drum public. Prin urmare, deschiderea acestora este permisă pe ambele părți, dar cu respectarea prevederilor de la varianta A de răspuns.
Întrebare: Este recomandabil să păstrăm sau să depozităm anumite obiecte pe podeaua autovehiculului / tractorului agricol sau forestier?
Variante de răspuns:
Da, atâta vreme cât acestea nu ne stânjenesc în acționarea comenzilor autovehiculului
Da, dacă nu mai există un alt loc în care să așezăm obiectele de mici dimensiuni
Nu, întrucât există posibilitatea rostogolirii acestor obiecte, care pot ajunge sub pedale și crea situații periculoase
Răspuns corect: Nu, întrucât există posibilitatea rostogolirii acestor obiecte, care pot ajunge sub pedale și crea situații periculoase
Explicație: Nu este recomandabil să păstrați sau să depozitați anumite obiecte pe podeaua autovehiculului, întrucât există posibilitatea ca acestea să se rostogolească și să ajungă sub pedale, împiedicând manevrarea acestora și creând astfel situații periculoase.
Întrebare: Cum se sancționează adoptarea unui comportament agresiv în conducerea vehiculelor pe drumurile publice?
Variante de răspuns:
Doar cu amendă contravențională
Amendă contravențională și puncte de penalizare
Amendă contravențională și suspendarea exercitării dreptului de a conduce pentru o perioadă de 30 de zile
Răspuns corect: Amendă contravențională și suspendarea exercitării dreptului de a conduce pentru o perioadă de 30 de zile
Explicație: Adoptarea unui comportament agresiv în conducerea vehiculelor pe drumurile publice se sancționează cu amenda prevăzută înclasaa II-ade sancțiuniși cu suspendarea dreptului de a conducepentru o perioadă de30 de zile. Însă dacă prin adoptarea unui comportament agresiv în conducerea vehiculelor pe drumurile publices-a produs un accident de circulație din care au rezultat avarierea unui vehicul sau alte pagube materiale(însemnând un accident rutier fără victime), se va sancționa mai „aspru”, cu amenda prevăzută înclasaa III-ade sancțiuniși cu suspendarea dreptului de a conducepentru o perioada de60 de zile.
Întrebare: Până la transportarea victimei la spital, poziția de așteptare poate fi:
Variante de răspuns:
O poziție cât mai comodă
O poziție care să permită o bună respirație
O poziție comodă pentru transport
Răspuns corect: O poziție care să permită o bună respirație
Explicație: Până la transportarea victimei la spital, poziția de așteptare trebuie să fie o poziție care să permită o bună respirație. În funcție de leziuni și/sau de starea pe care victima o prezintă poziționarea va fi: